**Likumprojekta "Par Grozījumu Nr. 1 Latvijas Republikas valdības un Amerikas Savienoto Valstu valdības 2004. gada septembra līgumā par sadarbību tiesībaizsardzības jomā"**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts "Par Grozījumu Nr.1 Latvijas Republikas valdības un Amerikas Savienoto Valstu valdības līgumā par sadarbību tiesībaizsardzības jomā " **(**turpmāk – likumprojekts) paredz apstiprināt Grozījumu Nr.1 Latvijas Republikas valdības un Amerikas Savienoto Valstu 2004. gada septembravaldības līgumā par sadarbību tiesībaizsardzības jomā (turpmāk – Līguma grozījums), tādejādi turpinot Latvijas Republikas un Amerikas Savienoto Valstu (turpmāk – ASV) sadarbību tiesībsargājošo iestāžu ekspertu profesionālās kvalifikācijas celšanas jomā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, atsaucoties uz ASV iniciatīvu turpināt sadarbību, kas uzsākta jau 2001. un 2004. gadā, noslēdzot starpvaldību līgumus ar mērķi sadarboties tiesībsargājošo iestāžu darbinieku kapacitātes stiprināšanas un profesionālās pilnveidošanas jomā, proti, 2001. gada 20. septembrī parakstītais Latvijas Republikas valdības un Amerikas Savienoto Valstu valdības vienošanās protokols par likuma izpildi ("Latvijas Vēstnesis" Nr.33, 28.02.2003) un 2004.gada 27.septembrī parakstītais Latvijas Republikas valdības un Amerikas Savienoto Valstu valdības līgums par sadarbību tiesībaizsardzības jomā ("Latvijas Vēstnesis" Nr.203(3151), 21.12.2004), turpmāk – 2004.gada Līgums.Ciešāka divpusējā sadarbība ar ASV, lai veicinātu starptautisko cīņu ar noziedzīgi iegūtu līdzekļu legalizāciju un terorisma finansēšanu, pārrunāta arī Latvijas Ministru prezidenta K.Kariņa vizītes laikā ASV 2019. gada jūlijā.Līguma grozījums veicinās arī Eiropas Padomes noziedzīgi iegūtu līdzekļu legalizācijas un terorisma finansēšanas novēršanas ekspertu komitejas (Moneyval) 5. kārtas novērtēšanas 2018. gada 23. augusta ziņojumā (skatīt <https://rm.coe.int/moneyval-2018-8-5th-round-mer-latvia/16808ce61b>) Latvijai sniegto rekomendāciju ieviešanu attiecībā uz kapacitātes celšanu cīņā ar noziedzīgi iegūtu līdzekļu legalizāciju, korupciju un pārnacionālo noziedzību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts un ar to apstiprināmais Līguma grozījums paredz turpināt sadarbību, kas uzsākta ar 2004.gada Līgumu. 2004.gada Līgums apstiprināts Saeimā ar 2004.gada 2.decembra likumu “Par Latvijas Republikas valdības un Amerikas Savienoto Valstu valdības līgumu par sadarbību tiesībaizsardzības jomā”.Ņemot vērā, ka Līguma grozījums papildina ar likumu apstiprināto 2004.gada Līgumu, Līguma grozījumu tāpat nepieciešams apstiprināt ar likumu.Līguma grozījuma pamatmērķis saskaņā ar tā II pantu ir veicināt kriminālās justīcijas sektora spēju apkarot korupciju un nelikumīgi iegūtu līdzekļu legalizēšanu, uzlabot robežu drošību, izmeklēt un iztiesātu finanšu noziegumus, kibernoziegumus un organizēto noziedzību, kā arī lai iesaistītu pilsonisko sabiedrību saistītu reformu īstenošanā, uzlabojot izmeklētāju, prokuroru un tiesnešu tehnisko spēju izskatīt sarežģītas finanšu lietas un palīdzēt valdībām izstrādāt stratēģijas kriminālvajāšanas pilnveidošanai un tiesiskuma stiprināšanai.Sadarbība, ko paredz Līguma grozījums, plānota uz laika posmu no diviem līdz četriem gadiem.Līguma grozījuma ietvaros ASV valdība plāno atvēlēt finanšu līdzekļus aptuveni 2 līdz 2,5 miljonu dolāru apmērā Līguma grozījumu II pantā minēto mērķu sasniegšanai (finanšu līdzekļu galīgais apmērs šobrīd nav precīzi nosakāms, ja iespējams tas tiks precizēts līdz Līguma grozījuma parakstīšanai). Saskaņā ar Līguma grozījuma I pantu, sadarbību iespējams turpināt un dotācijas apmēru iespējams palielināt, ja sadarbībai ir labi rezultāti.Sadarbība pamatā plānota tiesnešu, izmeklēšanas iestāžu, prokuratūras un citu iestāžu, kuru darbība saistīta ar korupcijas novēršanu nelegāli iegūtu līdzekļu legalizācijas novēršanu, kā arī starptautisko finanšu un ekonomisko noziegumu novēršanu, ekspertu apmācību veidā, piesaistot ASV puses ekspertus. Saskaņā ar Līguma grozījuma III panta pirmajā daļā paredzēto, tiks īstenota apmācība, semināri, savstarpējas konsultācijas profesionālajā darbā un juridiskā analīze, lai noskaidrotu kriminālvajāšanas pilnveidošanas un tiesiskuma stiprināšanas iespējas.Uz Līguma grozījuma ietvaros īstenoto projektu (projektiem) tiks attiecināti 2004.gada Līguma noteikumi, tai skaitā 2004.gada Līguma 6.pantā minētais.Līguma grozījumu ilgtermiņa mērķi saskaņā ar tā III panta pirmo daļu ir:1) palielināt Latvijas un citu Eiropas partnervalstu spēju apkarot korupciju, noziedzīgi iegūtu līdzekļu legalizāciju un citus starptautiskus finanšu noziegumus;2) ievērojami samazināt laiku, kas nepieciešams finanšu noziegumu un citu krimināllietu iztiesāšanai. Lai īstenotu sadarbību Līguma grozījuma ietvaros, nepieciešamības gadījumā saskaņā ar Līguma grozījuma II pantu tiks slēgtas starpresoru vienošanās (saimnieciska rakstura līgumi) starp Latvijas valsts pārvaldes iestādēm un ASV vēstniecību Latvijā. Saskaņā ar ASV puses sniegto informāciju, projekta īstenošanu, tai skaitā ASV ekspertu vizīšu (komandējumu) nodrošināšanu un nepieciešamo preču iegādi un pakalpojumu saņemšanu veiks ASV vēstniecība Latvijā. Līdz ar to Līguma grozījuma īstenošanas ietvaros nav nepieciešams slēgt līgumus ar Latvijas saimnieciskās darbības veicējiem (pakalpojumu sniedzējiem).Līguma grozījuma ietvaros projektu izpilde tiks nodrošināta kā ASV ekspertu vizītes (komandējumi), kuru apmaksu nodrošinās ASV vēstniecība. Līguma projekta ietvaros nav paredzētas ilgtermiņa misijas, darbinieku izvietošana vai tamlīdzīgi pasākumi.No Latvijas puses tiek sagaidīta organizatoriska rakstura palīdzība apmācību, semināru u.tml. organizēšanā un mērķauditorijas, apzināšanā (saskaņā ar Līguma grozījuma II panta pirmo daļu.Šo no Līguma projekta izrietošo saistību koordinēšanu nodrošinās Tieslietu ministrija.Līguma grozījumu ietvaros īstenotie projekti noslēdzas līdz ar Līguma grozījuma IV pantā paredzēto projektu noslēguma izvērtējumu – it īpaši progresu un tendences starptautiskās organizētās noziedzības krimināllietu skaitā, kas ierosinātas projekta aktivitāšu rezultātā, un uz sekmīgi iztiesāta lietu skaitā.Plānots, ka Līguma projektu no Latvijas Republikas puses, pamatojoties uz Ministru kabineta pilnvarojumu, parakstīs tieslietu ministrs Jānis Bordāns. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrijaLīguma grozījums sākotnēji apspriests sanāksmē ar ASV vēstniecības, Ārlietu ministrijas, Finanšu ministrijas, Iekšlietu ministrijas un Valsts kancelejas pārstāvjiem. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izmeklēšanas iestādes, prokuratūra, tiesas, kā arī citas institūcijas, kuru kompetence saskaņā ar Latvijas normatīvajiem aktiem ietver korupcijas novēršanas un noziedzīgi iegūtu līdzekļu legalizācijas novēršanas jautājumi. |
| 2. | Tiesiskā regulējuma ietekme uz tautsaimniecību un administratīvo slogu | Fiziskām un juridiskām personām administratīvais slogs nemainīsies.Publiskajām institūcijām administratīvais slogs nemainīsies. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Likumprojekts šo jomu neskar.  |
| 2. Budžeta izdevumi | Likumprojekts šo jomu neskar.  |
| 3. Finansiālā ietekme | Likumprojekts šo jomu neskar.  |
| 4. Finanšu līdzekļi papildu izdevumu finansēšanai  | Likumprojekts šo jomu neskar |
| 5. Precizēta finansiālā ietekme | Likumprojekts šo jomu neskar.  |
| 6. Detalizēts ieņēmumu un izdevumu aprēķins  | Nav.  |
| 7. Amata vietu skaita izmaiņas | Likumprojekts šo jomu neskar.  |
| 8. Cita informācija | Līguma grozījums neparedz Latvijas Republikas līdzmaksājumus vai citus tiešus finansiālus ieguldījumus.No Līguma grozījums izrietošās saistības (ar Līguma projekta izpildi saistītās organizatoriskās un administratīvās izmaksas) nodrošinās Tieslietu ministrija esošo budžeta līdzekļu ietvaros.Ja saistībā ar 2004.gada Līguma nosacījumu, tai skaitā, tā 6.panta izpildi, radīsies citi izdevumi, tie sedzami Latvijas normatīvajos aktos noteiktajā kārtībā. Šādi izdevumi ir, galvenokārt, netiešo nodokļu (pievienotās vērtības nodoklis, kā arī akcīzes nodoklis) atbrīvojumi vai atvieglojumi, kas saskaņā ar Latvijas normatīvajiem aktiem tiek piemēroti vēstniecībām un diplomātiskajam personālam.Precīzu šo izmaksu summu šobrīd nav iespējams aprēķināt.Paredzams, ka ilgtermiņā Līguma grozījumam būs netieša pozitīva finansiālā ietekme, ņemot vērā, ka Līguma grozījumu ietvaros veiktās aktivitātes uzlabos Latvijas institūciju spēju apkarot ekonomiskos noziegumus (t.sk. aizturēt noziedzīgi iegūtus līdzekļus). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts šo jomu neskar. |
| 2. | Atbildīgā institūcija | Likumprojekts šo jomu neskar. |
| 3. | Cita informācija | Līguma projekta praktiskā īstenošana veicama spēkā esošo Latvijas normatīvo aktu ietvaros. Līguma projekts neprasa nacionālo normatīvo aktu pielāgošanu no Līguma projekta izrietošo saistību izpildei. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |  |  |
| --- | --- | --- |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Likumprojekts paredz grozīt 2004.gada 27.septembrī Rīgā parakstīto Latvijas Republikas valdības un Amerikas Savienoto Valstu valdības līgums par sadarbību tiesībaizsardzības jomā. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Likumprojekts šo jomu neskar |
| 2**. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
|

|  |  |
| --- | --- |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Likumprojekts šo jomu neskar |

 |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Līguma grozījums aktualizē 2004.gadā noslēgtā sadarbības līguma īstenošanu. Līguma grozījumā paredzētās saistības nenonāk pretrunā ar citiem Latvijas Republikai saistošiem starptautiskajiem līgumiem. |
| Cita informācija | Likumprojekts (Līguma projekts) veicina to saistību izpildi, ko Latvijas Republika uzņēmusies ar starptautiskajiem līgumiem nelegāli iegūtu līdzekļu legalizācijas, korupcijas novēršanas un terorisma finansēšanas novēršanas jomās. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka Līgums attiecas uz Latvijas un ASV valsts pārvaldes iestāžu sadarbību, kā arī tā mērķgrupa ir tiesībsargājošo iestāžu darbinieki, likumprojekta sabiedriskā apspriešana netiek veikta. |
| 2. | Sabiedrības līdzdalība projekta izstrādē | Likumprojekts un Līgums sabiedrībai būs pieejams vispārīgā kārtībā Ministru kabineta tiesību aktu projektu datu bāzē, kā arī pēc apstiprināšanas Ministru kabinetā – Saeimas likumprojektu datu bāzē.  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Ārlietu ministrija, Iekšlietu ministrija, Finanšu ministrija (Valsts ieņēmumu dienests), [Finanšu izlūkošanas dienests](http://www.kd.gov.lv/index.php/par-mums/kontakti) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nerada jaunas pārvaldes funkcijas un nemaina to institucionālo struktūru.Ar Likumprojektu apstiprinātais Līgums tiks īstenots esošo budžeta līdzekļu un cilvēkresursu ietvaros. |
| 3. | Cita informācija | Nav. |

Iesniedzējs:

Tieslietu ministrs Jānis Bordāns

Reinfelde 67046108

Andra.reinfelde@tm.gov.lv